EkBass/fiwiki-20250220-pages-articles huggingface dataset:
Johann Elias Ridinger

Johann Elias Ridinger (16. helmikuuta 1698 Ulm – 10. huhtikuuta 1767 Augsburg) oli saksalainen maalari, kuparipiirtäjä, etsaaja, kuvittaja ja kustantaja. Häntä pidetään yhtenä Saksan kuuluisimmista eläinaiheiden kaivertajista. Erityisesti korostuvat hevos-, koira - ja metsästyskohtaukset. Hän aloitti opintonsa Ulmissa taidemaalari Christoph Reschin (1701–16) alaisuudessa, ja opiskeli myöhemmin Johann Falkin johdolla (1687–1727) Augsburgissa. Kaiverrustaitonsa hän oppi Georg Philipp Rugendasilta. Vapaaherra Wolf von Metternichin (1706–31) kutsusta hän vietti kolme vuotta Regensburgissa: Metsästys ajokoirien avulla ja vierailut ratsastuskoulussa osoittautuivat ratkaiseviksi hänen taitojensa kehitykselle. Hänen kaiverus- ja etsauslehtensä osoittavat eläimille ominaisia liikkeeitä ja asentoja nähtynä erilaisissa maisemissa. Hänen tyylissään oli rokokoomaisia piirteitä. Myöhemmin hän perusti oman taidekustantamon Augsburgissa, jossa suurin osa hänen teoksistaan julkaistiin. Vuonna 1759 hänestä tuli Augsburgin Stadtakademien johtaja. Hänen piirustuksensa on usein toteutettu tarkkuudella ja hyvällä maulla ja siksi hänen töitään on nykypäivään saakka pidetty suuressa arvossa. Sittemmin hänen piirustustensa aiheita on käytetty koristeina muun muassa posliinissa ja keramiikassa. == Aiheesta muualla == * Johann Ridinger telineensä ääressä, Sinebrychoffin taidemuseo * Ruotsin kuningas Aadolf Fredrik, J.E. Ridingerin kuparipiirros - Kuvakokelmat.fi * Venäjän keisarinna Elisabet I Petrovna, Ridinger Johann Elias, kaivertaja - Kuvakokelmat.fi Luokka:Saksalaiset taidemaalarit Luokka:Saksalaiset taidegraafikot‎ Luokka:Vuonna 1689 syntyneet Luokka:Vuonna 1767 kuolleet Luokka:Rokokoomaalarit
Ryan Sampson

Ryan Oliver Sampson (s. 28. marraskuuta 1985) on englantilainen näyttelijä. Hänet tunnetaan varsinkin Alex Venablesin roolista tilannekomediassa After You’ve Gone, jossa hän esiintyi vuosina 2007–2008. Hän on syntyjään rotherhamilainen ja kävi Wales High Schoolia Kiveton Parkissa. Hän aloitti uransa Crucible Theatressa. Ennen After You’ve Gonea hän esiintyi yksittäisissä jaksoissa sarjoissa Murha mielessä, Sydämen asialla ja Holby Cityn sairaala. Vuonna 2008 Sampson nähtiin kahdessa Doctor Who -jaksossa, ja vuonna 2011 hän teki pienen esiintymisen Fresh Meat -sarjassa. Hänen teatteriuransa on vienyt hänet muun muassa Royal National Theatreen. == Aiheesta muualla == * Luokka:Brittiläiset näyttelijät Luokka:Vuonna 1985 syntyneet Luokka:Elävät henkilöt
Pete T. Cenarrusa

Pete T. Cenarrusa (16. joulukuuta 1917 Carey, Idaho – 29. syyskuuta 2013 Boise, Idaho) oli yhdysvaltalainen republikaanipuolueen poliitikko. Hänet valittiin Idahon edustajainhuoneeseen vuonna 1950, ja hän istui siellä 16 vuotta, joista kuusi sen puhemiehenä. Toukokuussa 1967 kuvernööri Don Samuelson nimitti Cenarrusan Idahon osavaltion valtiosihteeriksi, joksi hänet sitten valittiin kokonaiselle kaudelle vuonna 1970. Hänet valittiin uusille kausille seitsemään otteeseen: vuosina 1974, 1978, 1982, 1986, 1990, 1994 ja 1998. Vuonna 2002 hän ei enää ollut ehdolla, vaan asettui tukemaan Ben Ysursaa. Cenarrusa syntyi baskimaahanmuuttajien pojaksi, ja hän oli baskin äidinkielinen puhuja. Hän ajoi pitkään Baskimaan autonomian lisäämistä. Hän työskenteli aikoinaan senaattori Frank Churchin kanssa ulkomaisen avun vähentämiseksi Francon hallinnolle; lisäksi hän vetosi poliittisten baskivankien armahtamisen puolesta Espanjassa. Vuonna 2003 hän perusti puolisonsa Fredan kanssa Cenarrusa Foundation for Basque Culturen (alun perin Cenarrusa Center for Basque Studies). Cenarrusalla oli tärkeä rooli baskitutkimuksen ohjelman perustamisessa Boisen osavaltionyliopistolla vuonna 2006. == Lähteet == == Aiheesta muualla == * Cenarrusa Foundation for Basque Culture: Viralliset sivut Luokka:Yhdysvaltalaiset republikaanipoliitikot Luokka:Vuonna 1917 syntyneet Luokka:Vuonna 2013 kuolleet Luokka:Baskit
Gracias EP

EP on suomalaisen rap-artisti Graciaksen 23. heinäkuuta 2011 julkaistu EP. EP:n kappaleesta "HKI" julkaistiin musiikkivideo lokakuussa 2010. Videota on katsottu YouTubessa yli 600 000 kertaa. EP:n toinen video kappaleesta "Mon€y" julkaistiin heinäkuussa 2011. Kappaleella vierailee The Megaphone Staten Ekow. == Kappaleet == # # # # # # # == Biitit == * Nada: 1, 3, 5 * Juuso: 2 * Palmroth: 4 * The Denamics (Janne K & Esavaan): 6, 7 == Arvostelut == * Soundi: Soundi == Lähteet == Luokka:Vuoden 2011 EP:t Luokka:Graciaksen albumit Luokka:Suomalaiset hip hop -EP:t Luokka:Janne K:n tuottamat albumit
50 metrin vapaapistooli kesäolympialaisissa 1956

Melbournen olympiakisojen 50 metrin vapaapistooliammuntaan osallistui 33 ampujaa. Kilpailu käytiin 30. marraskuuta. Suomen Pentti Linnosvuo ja Neuvostoliiton Makhmud Umarov päätyivät kilpailun kärjessä tasapisteisiin. Uusinnan voitti Linnosvuo pistein 26-24 ja vei olympiakultaa. Peruskilpailun tulos oli uusi olympiaennätys. ==Lopputulokset== Sija Nimi Maa 1 2 3 4 5 6 Tulos 1 Pentti Linnosvuo 90 95 91 94 93 93 556 2 Mahmud Umarov 95 91 91 94 93 92 556 3 Offutt Pinion 94 92 93 88 93 91 551 4 Choji Hosaka 92 91 88 94 91 94 550 5 Anton Jasynski 90 93 95 92 92 88 550 6 Torsten Ullman 90 90 91 91 94 93 549 7 Åke Lindblom 87 89 86 92 94 94 542 8 Leonard Tolhurst 94 90 92 84 91 90 541 9 Claudio Fiorentini 91 91 88 90 91 89 540 10 Frederick Cooper 84 91 87 92 91 94 539 11 Joe Benner 82 85 91 95 89 95 537 12 František Maxa 86 91 88 89 93 89 536 13 James Zavitz 94 89 88 90 88 87 536 14 Enrique Hannaberg 89 81 95 90 95 84 534 15 Raúl Ibarra 89 86 87 88 94 89 533 16 Kalle Sievänen 85 90 82 92 88 89 526 17 Yoshihide Ueda 87 88 87 88 90 86 526 18 Alberto Martijena 85 91 91 88 88 83 526 19 Ignacio Cruzat 84 86 90 87 90 87 524 20 Charles des Jammonières 84 81 93 91 90 83 522 21 Rigoberto Fontt 81 81 87 87 92 93 521 22 Antonio Vita 88 81 86 92 81 91 519 23 Marcel Lafortune 82 88 82 86 89 91 518 24 Hector de Lima Polanco 91 83 87 84 82 84 511 25 José Bernal 85 82 86 86 80 89 508 26 Rodolfo Flores 82 85 90 80 88 82 507 27 Rodney Johnson 78 90 78 87 87 86 506 28 Henry Steele 83 85 82 80 85 88 503 29 Francisco Otayza 81 83 84 87 85 83 503 30 Kim Yun-Gi 76 71 78 73 81 84 463 31 Zafar Ahmed Muhammad 67 74 83 81 76 79 460 32 Ricardo Hizon 71 73 81 73 85 73 456 33 Joseph Chong Malaija 56 70 78 75 77 82 438 ==Lähteet== * http://www.sports- reference.com/olympics/summer/1956/SHO/mens-free-pistol-50-metres.html Luokka:Kesäolympialaiset 1956
No Matter the Season

No Matter the Season on suomalaisen rap-artisti Noah Kinin debyyttialbumi, joka julkaistiin Helsinki Freedom Recordsin kautta 30. marraskuuta 2011. Albumin kappaleista "My Name is Noah Kin" ja "Underground" julkaistiin yhteismusiikkivideo nimellä "Intro / Underground" syyskuussa 2011. == Kappaleet == # # # # # (mukana Ekow) # # # (mukana Gracias) # (mukana Armen Jamz & Matinpoika) # # # == Arvostelut == * Tuoreet Platat: Tuoreet Platat == Lähteet == Luokka:Vuoden 2011 esikoisalbumit Luokka:Noah Kinin albumit
Vihreä puolue (Irlanti)

Vihreä puolue (, ) on irlantilainen ympäristöpuolue. Vihreä puolue perustettiin 1981 ja puolue sai ensimmäisen kunnallisvaltuutettunsa 1985 ja parlamenttiedustajan 1989. Vuosina 2007–2011 Vihreä puolue oli Irlannin hallituksessa. Vihreät kuului vuodesta 2007 Fianna Fáilin johtamaan hallituskoalitioon. Se oli tyytymätön talouskriisin hoitamiseen, ja tammikuussa 2011 puolue ilmoitti lähtevänsä hallituksesta ja vaati uusia vaaleja. Uudet vaalit järjestettiin helmikuussa 2011, ja vihreät menettivät kaikki kuusi alahuoneen (Dáil Éireann) paikkaansa. Huhtikuussa 2011 pidettyjen ylähuoneen (Seanad Éireann) vaalien jälkeen sillä ei ollut yhtään edustajaa Irlannin parlamentissa. Jo vuoden 2009 paikallisvaaleissa puolue oli menettänyt aluevaltuustoissa 15 paikkaa 18:sta. Helmikuussa 2016 järjestetyissä parlamenttivaaleissa vihreät tekivät paluun Dáiliin puolueen saadessa noin kolmen prosentin ääniosuudella kaksi edustajanpaikkaa. Dáiliin nousivat puoluejohtaja Eamon Ryanin lisäksi puolueen varajohtaja Catherine Martin. == Lähteet == == Aiheesta muualla == Luokka:Euroopan vihreä puolue Luokka:Irlannin puolueet Luokka:Vihreät puolueet
Northern Rock

Northern Rock oli brittiläinen pankki. Se muodostettiin vuonna 1965 kahden hypoteekkiyhdistyksen, Northern Counties Permanent Building Societyn (perustettu 1850) ja Rock Building Societyn (1865) yhteenliittymänä. Vuonna 1997 se muutti yhtiömuotoa ja hypoteekkiyhdistyksestä tuli liikepankki.Timeline: Northern Rock's rise and fall Reuters Yhtiön keskuspaikkana on ollut Koillis-Englannin Newcastle upon Tyne, ja se sponsoroi Newcastle United -jalkapallojoukkuetta vuoteen 2011 asti.Northern Rock Newcastle United sponsorship deal ended early BBC 11.11.2011 Vuonna 2007 Northern Rock koki talletuspaon ensimmäisenä brittiläisenä pankkina. Asiakkaat nostivat yli kaksi miljardia puntaa, osakkeen arvo tippui 40 prosenttia ja pankki joutui turvautumaan Englannin keskuspankin takuisiin.Northern Rock besieged by savers BBC 17.9.2007 Pankki otettiin valtion haltuun 2008 ja veronmaksajat tukivat sitä 1,4 miljardilla punnalla. Kansallistamisen jälkeen pankki jaettiin kahteen yhtiöön: Northern Rock plc ja Northern Rock (Asset Management) -roskapankiksi.http://www.bbc.co.uk/news/business-15769886 Vuonna 2011 keskuspankki myi Northern Rockin Virgin Groupiin kuuluvalle Virgin Money UK:lle, joka lupasi pitää toiminnan ja konttoriverkon pääpiirteissään ennallaan.UK sells bailed out bank Northern Rock to Virgin Reuters Yhtiö ei enää käytä Northern Rock -nimeä tai brändiä. Pankilla oli vuodesta 1999 alkaen haaraosasto Irlannissa, mutta se myytiin loppuvuoden 2011 aikana. 30 August 2011 northern rock plc to sell its branch in ireland to permanent tsb Permanent tab Press releases == Lähteet == Luokka:Brittiläiset pankit
Mount Brandon

Mount Brandon () on yksi Irlannin korkeimmista vuorista, sen korkeus on 951 metriä. Sitä korkeampia ovat vain kolme Macgillycuddy’s Reeks -vuoriketjun huippua. Mount Brandon sijaitsee Kerryn kreivikunnassa saaren lounaisosassa. Vuori on saanut nimensä Pyhän Brendanin mukaan, joka legendan mukaan kiipesi vuorelle vuoden 530 paikkeilla nähdäkseen Amerikkaan, ennen kuin purjehti sinne. == Lähteet == == Aiheesta muualla == Luokka:Irlannin vuoret ja kukkulat Luokka:Katoliset pyhiinvaelluskohteet
Lugnaquilla

Lugnaquilla () on yksi Irlannin korkeimmista vuorista, sen korkeus on 925 metriä. Sitä korkeampia ovat vain kolme Macgillycuddy’s Reeks -vuoriketjun huippua ja Mount Brandon. Lugnaquilla on osa Wicklowvuoria ja sijaitsee Wicklow’n kreivikunnassa maan itäosassa. Hyvällä säällä sieltä näkee Walesin Snowdoniaan asti. == Lähteet == == Aiheesta muualla == Luokka:Irlannin vuoret ja kukkulat
Inchon!

Inchon! on vuonna 1981 ensi-iltansa saanut sotaelokuva, joka kertoo vuonna 1950 tapahtuneesta Inchonin maihinnoususta Korean sodassa. Elokuvan pääosia esittävät Laurence Olivier, Jacqueline Bisset, Ben Gazzara, Toshirō Mifune ja Richard Roundtree. Elokuvan on ohjannut Terence Young. Elokuva oli valtava taloudellinen floppi ja voitti neljä Razzie-palkintoa huonoimmasta elokuvasta, huonoimmasta ohjauksesta, huonoimmasta miespääosasta ja huonoimmasta käsikirjoituksesta. Elokuvaa on pidetty yhtenä maailman huonoimmista elokuvista. Elokuvan teon rahoitti Sun Myung Moonin johtama ”moonilainen” yhdistymiskirkko.Moonies/Reverend Sun Myung Moon (1920—) , St. James Encyclopedia of Popular Culture, The Gale Group 2000. Vaatii HighBeam- tilauksen. == Lähteet == == Aiheesta muualla == * * Luokka:Yhdysvaltalaiset sotadraamat Luokka:Vuoden 1982 yhdysvaltalaiset elokuvat Luokka:Terence Youngin ohjaamat elokuvat Luokka:Elokuvat Korean sodasta
Kultanainen

Kultanainen (tai Tie huipulle, The Lonely Lady) on vuonna 1983 ensi-iltansa saanut draamaelokuva, joka perustuu Harold Robbinsin samannimiseen romaaniin. Elokuvan pääosia esittävät Pia Zadora, Lloyd Bochner, Bibi Besch, Joseph Cali, Anthony Holland, Jared Martin, Ray Liotta, Kerry Shale, Sandra Dickinson ja Glory Annen Clibbery. Elokuvan on ohjannut Peter Sasdy. Elokuva oli taloudellinen floppi ja voitti kuusi Razzie-palkintoa: huonoimmasta elokuvasta, huonoimmasta naispääosasta, huonoimmasta ohjauksesta, huonoimmasta käsikirjoituksesta, huonoimmasta laulusta ja huonoimmasta musiikista. == Arvioita == Video-oppaassa vuodelta 1994 Sam Inkinen sanoo Kultanaista kamalaksi töherrykseksi ja antaa sille yhden tähden viidestä, mikä vastaa sanallista arviota ”huono”. == Lähteet == == Aiheesta muualla == * * * Luokka:Yhdysvaltalaiset draamaelokuvat Luokka:Vuoden 1983 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat
Minskin offensiivi

Minskin offensiivi oli toisessa maailmansodassa Saksan ja Neuvostoliiton välinen taistelu Minskin kaupungista Valko-Venäjällä vuonna 1944. Taistelu oli osa operaatio Bagrationia. Taistelu alkoi 29. kesäkuuta ja päättyi 3. heinäkuuta 1944, jolloin puna-armeija sai vallattua kaupungin itselleen. Taistelussa Saksan 5. panssaridivisioona, 4. armeija, XII, XXVII ja VI armeijakunta, XXXIX panssariarmeijakunta, 3. panssariarmeija, 9. armeija, 12. panssaridivisioona, 14. jalkaväkidivisioona ja Keskustan armeijaryhmä joutuivat vetäytymään kaupungista. Luokka:Operaatio Bagration Luokka:Minskin historia Luokka:Valko-Venäjän historia Luokka:Vuoden 1944 sotahistoria
Raahen Vesi

Raahen Vesi Oy on Raahen kaupungin omistama vesilaitos. Raahen Vesi syntyi vuoden 2006 alussa, kun Raahen kaupungin vesilaitos ja Raaheen 2003 yhdistyneen Pattijoen omistama Pattijoen Vesi Oy yhdistyivät. Yrityksen liikevaihto oli vuonna 2018 3,9 miljoonaa euroa. == Lähteet == == Aiheesta muualla == * Raahen Veden verkkosivut Luokka:Suomalaiset vesilaitokset Luokka:Raahe
HMS Spartan (S105)

HMS Spartan (viirinumero S105) oli Britannian kuninkaallisen laivaston Swiftsure-luokan sukellusvene. == Valmistus == Alus tilattiin 7. helmikuuta 1976 Vickers Shipbuilding Groupsilta (nykyisin osa BAE Systems Submarine Solutionsia), missä köli laskettiin 26. huhtikuuta 1976. Se laskettiin vesille 7. toukokuuta 1978 kumminaan amiraali Raymond Lygon puoliso ja valmistui 22. syyskuuta 1979.Gardiner, Robert s. 531 == Palvelus == Alus sai 30. maaliskuuta 1982 määräyksen lähteä Etelä-Atlantille kaksi päivää ennen Argentiinan maihinnousua Falklandinsaarille. Alus oli siten ensimmäinen alueelle saapunut Britannian kuninkaallisen laivaston alus. Se aloitti välittömästi alueelle saavuttuaan Britannian julistaman sotatoimialueen valvonnan. Alus havaitsi Argentiinan laivaston miinoittavan Port Stanleyn sataman, mutta ei saanut hyökkäyslupaa. Lupa evättiin osittain neuvottelujen jatkamisen vuoksi ja osittain siksi, ettei karkotettaisi suurempia maaleja (Argentiinan laivaston lentotukialus ja kevyt risteilijä) alueelta. Alus ei sotatoimien aikana laukaissut torpedoitaan, mutta sen toimittamat tiedustelutiedot olivat merkittäviä. Lisäksi aluksen läsnäolo vaikutti Argentiinan laivaston toimintaan. Spartan varustettiin 1999 Tomahawk-risteilyohjuksin. Alus poistettiin palveluksesta tammikuussa 2006. == Lähteet == * === Viitteet === Luokka:Swiftsure-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan Falklandin sodan sotalaivat Luokka:Yhdistyneen kuningaskunnan kylmän sodan sukellusveneet
Jukebox (yhtye)

Jukebox oli suomalainen pop rock -yhtye, joka levytti Euros-levymerkille. Yhtyeen sävellykset ja sanoitukset olivat pääosin Juha Hujasen tekemiä, sovituksissa olivat mukana muutkin jäsenet Martti Ikonen, Antti Okkonen ja Jari Rönkkö http://www.aanitearkisto.fi/firs2/fi/nimike.php?Id=Lihavat+p%E4iv%E4t. == Jäsenet == * Ana – bassokitara, lauluhttp://www.fono.fi/Dokumentti.aspx?esittaja=Jukebox&ID;=eaba9a17-a932-463f-afc3-26295b8060c7 * Huisku – laulu, kitara * Jartsa – rummut, laulu * Mara – kitara, laulu == Diskografia == * * * == Aiheesta muualla == * == Lähteet== Luokka:Suomalaiset pop rock -yhtyeet
Ulla Vuorela

Ulla Vuorela (30. elokuuta 1945 Helsinki – 17. joulukuuta 2011 Helsinki) oli Tampereen yliopiston sosiaaliantropologian professori. (Archive.org) Vuorela valmistui Helsingin yliopistosta pääaineenaan suomalais-ugrilainen kansatiede. Samanaikaisesti kansatieteen opintojen kanssa Vuorela opiskeli Sibelius Akatemiassa soitonopettajaksi. Opiskeluaikana hän toimi pianonsoiton tuntiopettajana Helsingin konservatoriossa vuosina 1973–1976. Tutkijanuransa Vuorela aloitti Helsingin yliopiston kansatieteen laitoksen tutkimusavustajana ja toimi sen jälkeen Suomen Akatemian tutkimusassistenttina. Vuonna 1989 hänet nimitettiin Tampereen yliopiston sosiaaliantropologian apulaisprofessoriksi. Opetus- ja tutkimustyössään hän yhdisti kehitysmaatutkimuksen, naistutkimuksen (nykyään sukupuolentutkimus) ja kulttuurintutkimuksen teemoja, teorioita ja tutkimusmenetelmiä. Vuorela työskenteli paljon erityisesti tansanialaisten kumppaneiden kanssa. Vuonna 1999 Vuorela nimitettiin Suomen Akatemian ensimmäiseksi Minna Canth -akatemiaprofessoriksi. Professuuri oli omistettu erityisesti naistutkimukselle. (Vain tilaajille) Nykyään professuuri keskittyy tasa-arvon ja sukupuolentutkimukseen. ==Lähteet== Luokka:Vuonna 1945 syntyneet Luokka:Vuonna 2011 kuolleet Luokka:Tampereen yliopiston professorit Luokka:Akatemiaprofessorit Luokka:Suomalaiset professorit
Uno Järvela

Uno Järvela (20. kesäkuuta 1926 Tallinna, Viro – 23. tammikuuta 2012 Tallinna, Viro) oli virolainen musiikin professori ja Suomen jatkosodan veteraani. Järvela ryhtyi muusikonuralle. Myöhemmin hänestä tuli Viron musiikki- ja teatteriakatemian professori ja kuorolauluosaston johtaja.Hs.Muistot, fi, viitattu 29.1.2012 Järvela tuli jatkosodan aikana Suomeen osallistuakseen Suomen puolustukseen. Hän toimi sittemmin Suomen Sotaveteraanien Viron yhdistyksen puheenjohtajana. Hänet palkittiin vuonna 2002 SVR I:llä ja vuonna 2005 Suomen Sotaveteraaniliiton kultaisella ansioristillä. ==Lähteet== Luokka:Vuonna 1926 syntyneet Luokka:Vuonna 2012 kuolleet Luokka:Virolaiset professorit Luokka:Viron yliopistojen professorit
Joensuun tyttölyseo

Joensuun tyttölyseo toimi oppikouluna Joensuussa 1865-1974. Koulu on toiminut monella nimellä. Vuonna 1865 perustettiin Privata fruntimmersskolan, jonka opetuskieli oli ruotsi. Vuonna 1881 aloitti Joensuun yksityinen suomenkielinen koulu, ja opetuskieli vaihtui suomeksi. Vuonna 1899 koulu muuttui viisiluokkaiseksi valtion kouluksi nimellä Joensuun suomalainen tyttökoulu. 1911 valmistui uusi koulurakennus (myöhemmin Joensuun pääkirjasto ja konservatorio). 1920 koulusta tuli kuusiluokkainen. Jatkosodan aikana tyttökoulun tiloissa toimi 22. sotasairaala 5. heinäkuuta 1941 alkaen. Koulun tiloissa oli tuolloin 200 sairaansijaa sisätautipotilaille. 1947 koulu otti nimen Joensuun tyttölyseo, kun se oli yliopistoon johtava koulu. 1956 valmistui koulurakennus Koulukadulle (nykyinen Joensuun lyseon lukio). Oppilasmäärä oli korkeimmillaan lukuvuonna 1960-61, jolloin oppilaita oli 1 042 ja luokkia 30. Koulu oli yhdeksänluokkainen; keskikoulua käytiin kuusi luokkaa. Vuonna 1974 toteutuneen peruskoulu-uudistuksen myötä koulu lakkautettiin. Tyttölyseon ja poikalyseon keskikoulusta tuli Joensuun keskustan yläaste ja lukiosta Joensuun keskustan lukio. Lukio jatkoi tyttölyseon, yläaste lyseon rakennuksessa. ==Rehtorit== * Vilhelmiina Tavast 1865-1867 * Adele Tavast 1867-1883 * Stelal Alftan 1883-1886 * Adele Tavast 1886-1887 * Thilda Beyrath 1888-1925 * Efraim Elo 1925-1932 * Aatu Kokkonen 1932-1951 * Armas Ore 1951-1971 * Veikko Rauste 1971-1974 ==Katso myös== * Joensuun lyseo * Joensuun lyseon lukio ==Lähteet== * Karjalainen, numero 245, 1965: Non scolea sed vitea discimus, erikoisliite Joensuun lyseon ja tyttölyseon 100-vuotisjuhlasta. * Elsinen, Pertti: Joensuun historia VI, 1998 * Koulukadun varrella. Joensuun lyseon lukion 125-vuotisjuhlakirja. Joensuu 1990 * Alina Kuusisto: Sivistystä sydämellä – Joensuun lyseon lukio 150 vuotta. Kirjokansi Joensuu 2015. ===Viitteet=== Luokka:Joensuun lukiot Luokka:Suomen tyttökoulut Luokka:Joensuun oppilaitokset
Sara Forestier

Sara Forestier (s. 4. lokakuuta 1986 Kööpenhamina, Tanska) on ranskalainen näyttelijä. Hän aloitti elokuvissa esiintymisen vuonna 2001 ja sai vuonna 2005 lupaavimman naisnäyttelijän César-palkinnon roolistaan elokuvassa L'esquive (2004). Vuonna 2011 hänelle myönnettiin parhaan naisnäyttelijän César-palkinto roolista elokuvassa Le nom des gens (2010).AlloCiné: Sara Forestier == Lähteet == == Aiheesta muualla == * Luokka:Ranskalaiset näyttelijät Luokka:Vuonna 1986 syntyneet Luokka:Elävät henkilöt
Udraw

thumb|Alkuperäinen uDraw GameTablet, Wii Remote kytkettynä siihen. uDraw GameTablet on yhdysvaltalaisen peliyhtiön THQ:n kehittämä pelaamiseen tarkoitettu piirustuslauta Wiille, PlayStation 3:lle ja Xbox 360:lle. Se julkaistiin Wiille vuonna 2010 ja PlayStation 3:lle sekä Xbox 360:lle vuonna 2011. Laite käyttää paineen tunnistavaa kynää. Udraw tunnistaa liikkeen joko Wii Remotella tai sisäisellä kiihtyvyysmittarilla. Udraw-pelilauta tulee Wii- konsolille Udraw Studio -pelin kanssa ja Xbox 360- sekä PlayStation 3 -konsoleille Udraw Instant Artist -pelin kanssa. Suosittuja pelejä uDraw GameTabletille ovat muun muassa * Udraw Pictionary * Pictionary Ultimate Edition * Disney Princess: Enchanting Storybooks * Marvel Super Hero Squad: Comic Combat * SpongeBob SquigglePants * Dood Big Adventure Luokka:Videopelilaitteisto
Margarita Lozano

Margarita Lozano (14. helmikuuta 1931 Tétouan – 7. helmikuuta 2022) oli espanjalainen näyttelijä, joka näytteli etenkin monissa italialaisissa elokuvissa. Hänen filmografiaansa lukeutuvat Viridiana (Buñuel, 1961), Kourallinen dollareita (Leone, 1964), Sikolätti (Pasolini, 1969), Tähtikirkas yö (Paolo ja Vittorio Taviani, 1982), Kaos – Sisilialainen kronikka (Paolo ja Vittorio Taviani, 1982), Good Morning Babilonia (Paolo ja Vittorio Taviani, 1984) ja Messu on päättynyt (Moretti, 1985). Hän esiintyi myös Claude Berrin diptyykissä Jean de Florette ja Rakkauden lähde vuonna 1986. ==Lähteet== == Aiheesta muualla == * * Luokka:Espanjalaiset näyttelijät Luokka:Vuonna 1931 syntyneet Luokka:Vuonna 2022 kuolleet
Andrée Lachapelle

Andrée Lachapelle OC, CQ (13. marraskuuta 1931 – 21. marraskuuta 2019La comédienne Andrée Lachapelle s'éteint à 88 ans ) oli kanadalainen ranskankielinen näyttelijä. Hän esiintyi muun muassa elokuvissa Don't Let the Angels Fall (1969) ja Léolo (1992). Hänestä tehtiin vuonna 1985 Kanadan ritarikunnan upseeri ja vuonna 1997 Québecin kansallisen ritarikunnan ritari. == Lähteet == == Aiheesta muualla == * * The Canadian Encyclopedia: Andrée Lachapelle Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1931 syntyneet Luokka:Vuonna 2019 kuolleet
Aulikki Kananoja

Aulikki Marjatta Kananoja (s. 21. helmikuuta 1940 Kurikka) on suomalainen sosiaalipolitiikan asiantuntija, joka sai tasavallan presidentiltä ensimmäisenä ylisosiaalineuvoksen arvonimen 27. tammikuuta 2012.http://www.valtioneuvosto.fi/toiminta/paatokset/paatos/fi.jsp?oid=349700 Ylisosiaalineuvoksen arvonimi voi olla vain yhdellä henkilöllä samanaikaisesti.Päätös Valtioneuvosto Kananoja on koulutukseltaan yhteiskuntatieteiden maisteri. Kananoja on eläkkeellä Helsingin kaupungin sosiaalijohtajan virasta, johon virkaan hänet nimitettiin vuonna 1999. Hän on työskennellyt myös Pelastakaa Lapset ry:ssä, Vakuutusalan Kuntouttamiskeskuksessa, Helsingin yliopistossa, Sosiaali- ja terveyshallituksessa, sittemmin Stakesissa osastopäällikkönä vuosina 1991–1992 ja johtajana 1992–1999. Kananoja on toiminut Huoltaja-säätiön isännistössä vuodesta 1993. Säätiön hallituksen puheenjohtajana hän oli vuosina 2000–2008.http://www.huoltaja-saatio.fi/toimijat_tutuiksi/aulikki_kananoja Hän oli A-klinikkasäätiön hallituksen puheenjohtaja vuosina 2006–2011.http://www.a-klinikka.fi/kayttajat/aulikki-kananoja . Hän on toiminut Heikki Waris -instituutin johtoryhmän puheenjohtajana. Kananoja on Helsingin yliopiston valtiotieteellisen tiedekunnan kunniatohtori vuodelta 2006.http://www.valt.helsinki.fi/ajankohtaista/post220.htm == Julkaisuja == * Sosiaalityön käsikirja, 2007 (yhdessä muiden kirjoittajien kanssa) Tietosanoma 2007 ISBN 978-951-885-278-3 * Kunnallinen sosiaalipolitiikka, 2008 (yhdessä muiden kirjoittajien kanssa) Jyväskylä : PS-kustannus, 2008 ISBN 978-952-451-113-1 == Lähteet == == Aiheesta muualla == *Pitkä artikkeli Kananojasta Naisten ääni -sivustolla Luokka:Sosiaalityön kehittäjät Luokka:Suomalaiset yhteiskunta-aktivistit Luokka:Vuonna 1940 syntyneet Luokka:Elävät henkilöt Luokka:Suomalaiset sosiaalipoliitikot
Paparazzit

Paparazzit on suomalainen televisiosarja. Sarjassa Aku Hirviniemi ja Jaakko Saariluoma näyttelevät paparazzeja, Eleä ja Sakua, jotka ovat kuvitteellisesti lööppien takana. Jokaisessa jaksossa vierailee myös julkisuuden henkilö, joka on jollakin tavalla päätynyt lehtien kansiin. Sarja sisältää paljon kieroilua, seksiä ja päihteidenkäyttöä. == Rooleissa == ==Jaksot== ===1. tuotantokausi (2012)=== Jakso Ensiesitys Julkisuuden henkilöt 1\. 23. maaliskuuta 2012 Sara Chafak Sara Sieppi Tuomas Enbuske Roman Schatz 2\. 30. maaliskuuta 2012 Jukka Jalonen Martina Aitolehti Esko Eerikäinen Ansku Bergström 3\. 6. huhtikuuta 2012 Duudsonit Petteri Ahomaa 4\. 13. huhtikuuta 2012 Pauli Aalto-Setälä Axl Smith Henna Kalinainen Lola Wallinkoski Anna Perho Koop Arponen 5\. 20. huhtikuuta 2012 Susanna Laine Diandra Flores Susanna Erkinheimo Torsten Borg Heikki Tuomi 6\. 27. huhtikuuta 2012 Henna Peltonen Sami Minkkinen Jethro Rostedt Ristomatti Ratia Teuvo Loman Johanna Tukiainen Pauli Aalto-Setälä 7\. 4. toukokuuta 2012 Laura Voutilainen Jare & VilleGalle 8\. 11. toukokuuta 2012 Sara Sieppi Juhani Tamminen Tero Lehterä 9\. 18. toukokuuta 2012 Aira Samulin Jussi Lampi Antti Lehtinen Janne Kataja Mikko Kuustonen Mika Tommola 10\. 25. toukokuuta 2012 Elina Viitanen Jouni Hynynen Arttu Wiskari Amin Asikainen Riku Nieminen == Lähteet == *Subin nettisivu *Telvis -sarjaopas ==Lähteet== Luokka:MTV Subin televisio-ohjelmat Luokka:2010-luvun suomalaiset televisiosarjat
Ulla Koivuranta

Ulla Helena Koivuranta (s. 19. maaliskuuta 1959 Vaasa) on suomalainen näyttelijä.Elonet: Ulla Koivuranta Hän opiskeli Teatterikorkeakoulussa vuosina 1982–1986. Hän sai vuonna 1986 kiinnityksen Kotkan kaupunginteatteriin ja oli siellä, kunnes hänet kiinnitettiin vuonna 1991 Turun kaupunginteatteriin.Turku.fi: Turun kaupunginteatteri Hän on esiintynyt muiden muassa elokuvissa Back to the USSR – takaisin Ryssiin (1992), Aapo (1994) ja Viisasten kivi (1996). == Lähteet == == Aiheesta muualla == * Luokka:Suomalaiset näyttelijät Luokka:Vuonna 1959 syntyneet Luokka:Elävät henkilöt
Jules Trinité

Jules Cyrus Angelle Trinité (22. joulukuuta 1856 Saint-Quentin-des-Isles - 17. joulukuuta 1921 Azay-le-Rideau) oli ranskalainen ampuja ja olympiamitalisti. Trinité osallistui Pariisin ensimmäisten olympiakisojen ammuntaan, lajina 50 metrin pistooliammunta. Henkilökohtaisessa kilpailussa Trinité sijoittui kymmenenneksi tuloksella 431. Joukkuekilpailussa Ranska saavutti hopeaa. Joukkueen muut jäsenet olivat Achille Paroche, Louis Duffoy, Léon Moreaux ja Maurice Lecoq. Olympia-ammunnoissa ratkaistiin tuolloin myös maailmanmestaruudet. MM-hopeaa Trinité sai jälleen joukkuekilpailussa 1901, Tällöin joukkueeseen hänen lisäkseen kuuluivat Louis Duffoy, Maurice Faure, Achille Paroche ja Raphael Py ==Lähteet== * Sports-reference Luokka:Ranskalaiset ampujat Luokka:Ranskalaiset olympiamitalistit Luokka:Vuonna 1856 syntyneet Luokka:Vuonna 1921 kuolleet
Vuoden 2010 nuorten kesäolympialaisten mitalitaulukko

thumb|right|Palkintojenjako käynnissä. Vuoden 2010 nuorten kesäolympialaisten mitalitaulukko kertoo Singaporessa pidettyjen kisojen palkintomenestyksen maittain kultamitalien määrän mukaan, sitten hopea- ja lopuksi pronssimitalien määrän mukaan. 1 30 16 5 51 2 18 14 11 43 3 11 4 4 19 4 9 9 15 33 \- IOC 9 8 11 28 5 9 3 2 14 6 8 13 8 29 7 8 5 3 16 8 6 4 5 15 9 6 2 7 15 10 5 9 5 19 11 5 3 0 8 12 4 9 9 22 13 4 9 8 21 14 4 3 0 7 15 3 2 0 5 16 3 1 8 12 17 3 1 5 9 18 3 0 3 6 19 3 0 1 4 20 2 4 3 9 21 2 3 1 6 22 2 3 0 5 22 2 3 0 5 24 2 2 2 6 24 2 2 2 6 26 2 2 1 5 27 2 1 2 5 28 2 0 3 5 29 2 0 2 4 30 2 0 1 3 30 2 0 1 3 32 2 0 0 2 33 1 4 6 11 34 1 4 2 7 35 1 3 6 10 36 1 2 3 6 37 1 2 2 5 38 1 2 1 4 38 1 2 1 4 40 1 1 3 5 41 1 1 2 4 42 1 1 1 3 42 1 1 1 3 42 1 1 1 3 45 1 0 5 6 46 1 0 3 4 47 1 0 2 3 48 1 0 1 2 48 1 0 1 2 50 1 0 0 1 50 1 0 0 1 50 1 0 0 1 50 1 0 0 1 50 1 0 0 1 50 1 0 0 1 50 1 0 0 1 50 1 0 0 1 58 0 6 2 8 59 0 4 1 5 60 0 3 0 3 61 0 2 5 7 62 0 2 4 6 63 0 2 3 5 63 0 2 3 5 65 0 2 0 2 66 0 1 5 6 67 0 1 3 4 67 0 1 3 4 69 0 1 2 3 70 0 1 1 2 70 0 1 1 2 70 0 1 1 2 70 0 1 1 2 74 0 1 0 1 74 0 1 0 1 74 0 1 0 1 74 0 1 0 1 74 0 1 0 1 74 0 1 0 1 74 0 1 0 1 74 0 1 0 1 74 0 1 0 1 83 0 0 2 2 84 0 0 1 1 84 0 0 1 1 84 0 0 1 1 84 0 0 1 1 84 0 0 1 1 84 0 0 1 1 84 0 0 1 1 84 0 0 1 1 84 0 0 1 1 84 0 0 1 1 84 0 0 1 1 84 0 0 1 1 84 0 0 1 1 84 0 0 1 1 84 0 0 1 1 Yhteensä 202 199 221 622 Luokka:Nuorten kesäolympialaiset 2010
Svenska Björn

Svenska Björn on Tukholman itäisessä saaristossa kansainvälisellä merialueella sijaitseva pohjamajakka. Väriltään oranssi-musta 32 metrin korkuinen majakka vihittiin käyttöön 29. elokuuta 1968. Vuonna 1866 sijoitettiin majakkalaiva Tukholman pohjoisen saariston Svenska Björn -saaren vesille. Merikartoituksen edistyttyä tuolla alueella siirrettiin Svenska Björn -majakkalaiva vuonna 1884 paikkaan missä sen korvannut nykyinen pohjamajakka sijaitsee. ==Aiheesta muualla== *Kuvia Svenska Björnistä Luokka:Ruotsin majakat
RIM-8 Talos

thumb|right|Talos-ilmatorjuntaohjuksen laukaisu. RIM-8 Talos (IM-70/SAM-N-6) oli ilmatorjuntaohjusjärjestelmä. Se oli Yhdysvaltain laivaston käytössä. Asejärjestelmän taistelukärki voitiin varustaa ydinräjähteellä. Ohjusjärjestelmän alku oli US-laivaston Bumblebee-nimisessä ohjusten kehittelyprojektissa, joka oli alkanut 50-luvun puolivälin vaiheilla. Talos- ohjusjärjestelmän valmistaja oli Bendix. Se kehitteli myös MQM-8 Vandal -ohjuksen, jota ei ilmeisesti palveluskäyttöön hyväksytty. Talos kuului niin kutsuttuun 3T-ohjusperheeseen. Muita olivat RIM-2 Terrier sekä RIM-24 Tartar. __TOC__ Talos-järjestelmän poisvetäminen asekalustosta alkoi 1970-luvun puolivälissä ja vietiin loppuun vuoteen 1980 mennessä. Sen seuraaja oli RIM-66 Standard. Siinä ei ollut käytettävissä ydinkärkiä, mutta sen ulottuvuus oli laajempi. Taloksen käyttöikä oli 22 vuotta. Ohjusjärjestelmää käytettiin Vietnamin sodassa, ja sillä tehtiin kolmen vihollislentokoneen ilmapudotus.http://www.designation-systems.net/dusrm/m-8.html == Teknisiä tietoja ja suoritusarvoja == * Paino: 3 167 kg (6 982 paunaa) * Pituus: 10,06 m (33,00 jalkaa) * Läpimitta: 0,76 m (2,49 jalkaa) * Jänneväli: 2,74 m (8,98 jalkaa) * Voimantuotto: 89,20 kN (20,053 lbf) * Lakikorkeus: +20 km (+12 mailia) * Torjuntaetäisyys: n. 45 km (28 mailia) * Ensilaukaisu: 28.10.1952 * Ydinkärki: W-30 (2-5 kT) * Ohjusmäärä: 2 ohjusta/lavetti (tiedot koskevat lähinnä varhaisempia tyyppiversioita: A & B, asekäyttöön n. vuodesta 1959, lopulliset hyväksytyt versiot) Lähde: === Katso myös === * Black Brant == Lähteet == * * http://www.navweaps.com/Weapons/WMUS_Talos-RIM8.htm * === Viitteet === == Aiheesta muualla == * * Luokka:Ilmatorjuntaohjukset Luokka:Yhdysvaltalaiset ohjukset
Ghostpoet

Ghostpoet (oik. Obaro Ejimiwe, s. 18. tammikuuta 1983) on brittiläinen laulaja ja tuottaja. Kesäkuussa 2010 Ghostpoet julkaisi ensimmäisen albuminsa The Sound Of Strangers. Ghostpoetin ensimmäinen single Cash & Carry Me Home julkaistiin 24. tammikuuta 2011. Pian sen jälkeen 7. helmikuuta 2011 myös albumi Peanut Butter Blues & Melancholy Jam. ==Diskografia== === Studioalbumit === * Peanut Butter Blues & Melancholy Jam (7. helmikuuta 2011) === Singlet === * Cash & Carry Me Home (24. tammikuuta 2011) * Liiines (5. syyskuuta 2011) * Survive It (9. toukokuuta 2011) * Cash and Carry Me Home (24. tammikuuta 2011) === EP:t === * The Sound Of Strangers (1. kesäkuuta 2010) === Remixit === * Entrepreneurs 'Fuck Tactics feat. Foe' * Metronomy – 'The Look' * CocknBullKid – 'Asthma Attack' * Birdy – 'Skinny Love' == Aiheesta muualla == * Ghostpoetin viralliset kotisivut Luokka:Brittiläiset laulajat Luokka:Vuonna 1983 syntyneet Luokka:Elävät henkilöt
Pyramidion

Pyramidion oli muinaisessa Egyptissä pyramidien ja obeliskien nelisivuinen lakikivi.Reeves 2000, s.112Schulz & Seidel 2000, s. 518 Sen egyptinkielinen nimi oli benben, mikä yhdistää sen myyttiseen benben-kiveen. Pyramidionit valmistettiin Vanhan valtakunnan aikaan hienosta kalkkikivestä, dioriitista tai graniitista ja peitettiin kullalla tai elektrumilla.http://www.touregypt.net/featurestories/pyramidions.htm Keskivaltakunnan ajalla valmistusaineeksi vakiintui graniitti. Obeliskin pyramidion oli yhtä kappaletta varren kanssa. Pyramidioneihin kaiverrettiin yleensä maagisia tekstejä. Esimerkiksi Amenemhat III:n pyramidionissa lukee: "Avattakoon kuninkaan kasvot, niin että hän näkee taivaanrannan herran (Horakhti) kun tämä kulkee taivaan poikki; antakoon hän kuninkaan loistaa kuin jumala, ikuisuuden herra ja tuhoutumaton." == Lähteet == * * === Viitteet === == Aiheesta muualla == Luokka:Egyptin pyramidit
Kansallisvarallisuus

Kansallisvarallisuus, kansanvarallisuus tai kansantalouden reaalivarallisuus, on tietyn kansakunnan kaikkien talousyksiköiden nettovarallisuuden rahassa mitattu arvo tiettynä ajankohtana.Taloussanomat: Taloussanakirja, Kansanvarallisuus Käsittellä viitataan jonkin maan yksityisen ja julkisen omaisuuden yhteenlaskettuun arvoon.Pörssisäätiö - Varallisuus tilastojen valossa :Kansallisvarallisuus = yksityinen varallisuus + julkinen varallisuus Nettovarallisuus lasketaan siten, että varojen markkina-arvosta vähennetään velkojen markkina-arvo. Julkinen varallisuus on useimmissa teollisuusmaissa pieni – tai negatiivinen, jos julkinen velka ylittää julkiset varat. Kansanvarallisuus on nykyään lähes kaikkialla valtaosaltaan yksityistä varallisuutta. Aina ei näin kuitenkaan ole ollut. == Kansallisvarallisuus Suomessa == Kansallisvarallisuuden arvo oli vuonna 2010 Suomessa noin 775 miljardia euroa.Rakennusteollisuuden arvio Suomen kansallisvarallisuuden koosta ja rakenteesta Kansallisvarallisuus jakautuu Suomessa seuraavasti: * Asuinrakennukset 28 % * Rakennetut maa-alueet 21 % * Muut talorakennukset 17 % * Maa- ja vesirakenteet 10 % * Metsät 10 % * Koneet, laitteet, kuljetusvälineet 9 % * Ohjelmistot, varastot ja muut 5 % Suomen kansallisvarallisuus muodostuu siis valtaosin (73 %) rakennuskannasta.Rakennusteollisuus - Suomen kansallisvarallisuus 2010 == Pääomakanta == Kansallisvarallisuutta suppeampi käsite on kansallinen pääomakanta. Käsitteellä viitataan maan kiinteän pääoman yhteenlaskettuun nettosummaan. Pääomakantalaskelmissa kuvataan tavaroiden ja palvelusten tuotannossa käytettävää kiinteää pääomavarantoa, pääoman bruttomuodostusta, fyysistä poistumaa sekä arvon vähenemistä eli pääoman kulumista. Tilastokeskus arvioi Suomen pääomakannan suuruudeksi vuonna 2009 514 miljardia euroa.Tilastokeskus: Kiinteän pääoman nettokanta 1998-2009 == Lähteet == Luokka:Taloustiede
Maali!

Maali! (aikaisemmin Futari ja Football) on Suomen Palloliiton julkaisema ja neljästi vuodessa ilmestyvä jalkapalloaiheinen aikakauslehti. Maali! toimii samalla Palloliiton jäsenlehtenä ja se jaetaan kaikille Palloliiton lisenssipelaajille. Maali!-lehden painosmäärä on yli 80 000 kappaletta. ==Historia== Futari perustettiin vuonna 1982. Sitä julkaisivat yhdessä Suomen Palloliitto ja Sanoma Oy. Aluksi lehti ilmestyi neljästi vuodessa ja myöhemmin 6-8 kertaa. Vuoden 2006 alussa Futari jakautui 55 000 kappaleen painoksen Futari Magazineksi ja 25 000 painoksen Football Magazineksi. Futari suunnattiin alle 16-vuotiaille, ja enemmän kotimaisiin edustusjoukkueisiin sekä A-maajoukkueeseen perehtyvä Football vanhemmille.http://www.comwest.fi/fi/nettikauppa/kirjat- lehdet/alehdet/football.htmlhttp://www.palloliitto.fi/viestinta/?num=59917 Lehdet ilmestyivät viidesti vuodessa, jonka lisäksi jouluna ilmestyi suurempi yhteisnumero.http://www.palloliitto.fi/mp/db/file_library/x/IMG/105180/file/ft_fb_mediakortti_lowres09.pdf Vuonna 2010 lehdet yhdistettiin jälleen yhdeksi lehdeksi. Yhtenä syynä oli yhtenäistää lehtien sisältö, sekä vaihtelevat ulkoasut yhtenäiseksi ja Palloliiton arvoja ja strategiaa vastaavaksi. Aluksi lehden nimeksi tuli Futishttp://yritys.a-lehdet.fi/yritys/Uutiset.aspx?guid=61bbf5f1-8aad-4d1e-832c-dbc964ccd7fa mutta myöhemmin nimeksi vakiintui Maali!.http://www.palloliitto.fi/viestinta/maali_spl_n_jasenlehti/ http://www.palloliitto.fi/mp/db/file_library/x/IMG/179316/file/Maali_mediakortti_A4_2010.pdf == Lähteet == ==Aiheesta muualla== * Lehti Palloliiton sivuilla Luokka:Jalkapallolehdet Luokka:Suomalaiset urheilulehdet
Kuntalaisaloite

Kuntalaisaloitteeksi sanotaan kunnan toimintaa koskevaa ehdotusta, jonka kunnan asukas tekee kunnalle. Kuntalaisaloitetta on pidetty suomalaisena erikoisuutena. Siitä säädettiin ensi kerran vuoden 1976 kunnallislaissa. Ruotsissa aloiteoikeuden käyttö kunnissa mahdollistettiin vasta vuonna 2002 ja Norjassa vuonna 2003. Muita kansalaisille tarjolla olevia aloitemahdollisuuksia ovat kansalaisaloite ja eurooppalainen kansalaisaloite. Kunnanvaltuutettu voi tehdä valtuustoaloitteen. ==Lainsäädäntö== Kunnallisaloite perustuu kuntalain 23 §:ään: Hallituksen esityksen perusteluissa kyseisen pykälän sisältöä tarkennettiin edellisen kuntalain säädösten osalta seuraavasti:Hallituksen esitys kuntalaiksi, HE 192/1994 Kuntalaisaloitteesta säädettiin myös vuonna 1995 voimaan tullessa kuntalaissa. == Yleisyys == Keskimääräisessä suomalaisessa kunnassa tehdään noin 7 kuntalaisaloitetta vuodessa. Suuremmissa kunnissa aloitteita tehdään enemmän kuin pienemmissä. Vain joka viidennessä kunnassa tehdään sellaisia aloitteita, joissa tekijöinä oli yli kaksi prosenttia kunnan asukkaista. == Sisältö == Useimmin aloitteet koskevat teknisten palvelujen toimialaa. Niissä ehdotetaan esimerkiksi kevyen liikenteen väylien rakentamista, hidasteita, katuvalaistusta ja parkkipaikkoja. Ne saattavat sisältää toiveita esimerkiksi koirapuistoista, uimahallista, leikkikentistä ja kuntoportaista. == Tulokset == Keskimäärin 41 prosenttia kuntalaisaloitteista johtaa konkreettisiin toimenpiteisiin. == Kuntalaisaloite.fi == Oikeusministeriö julkaisi 10. syyskuuta 2013 Kuntalaisaloite.fi-verkkopalvelun kuntalaisaloitteiden tekemiseen. Palvelua käyttää noin 75 prosenttia kunnista. ==Lähteet== ==Aiheesta muualla== * Miten teen kuntalaisaloitteen? Kuntaliiton ohjesivu * www.kuntalaisaloite.fi - Verkkopalvelu kuntalaisaloitteiden selailuun ja tekemiseen Luokka:Suomen kunnallishallinto
Edna Birch

Edna Birch (o.s. Burrows) on kuvitteellinen hahmo brittiläisessä saippuasarjassa Emmerdale. Häntä näytteli Shirley Stelfox vuodesta 2000 kuolemaansa 2015 asti. Hahmon suunnitteli Kieran Roberts. Edna näkyi sarjassa ensimmäisen kerran vuonna 2000, mutta Edna oli asunut kylässä jo vuosia. Edna tunnetaan suorasanaisena ja ilottomana naisena, jolle ystävyys on kaikki kaikessa. Edna on harras seurakuntalainen. Ednan koirat ovat Ednalle erittäin tärkeitä ja jos joku tekee jotain koirille on varmaa, että hän saa Ednan vihat päällensä. Ednalla on sisko Lily, jonka kanssa he eivät ole aina olleet hyvissä väleissä. Ednalla on myös poika ja yksi lapsenlapsi. ==Tarina== Vuonna 2001 kylään muutti Ednan teini-ikäinen pojantytär Eve . Edna kuitenkin lähetti lapsenlapsensa isänsä luokse Ranskaan Even potkaistua Ednan koiraa Batleyta, joka on ollut hänelle aina kuin perheenjäsen ja joskus vielä enemmän. Batley on kuitenkin kuollut ja Edna oli surun murtama sen kuoltua. Hänen toinen koiransa Tootsie toi kuitenkin valoa Ednan elämään. Len Reynolds oli Ednan vanha ystävä ja näytti siltä, että heidän välilleen voisi syttyä romanssi. Edna ei kuitenkaan tuntenut Leniä kohtaan ystävyyttä enempää ja niin Len alkoi flirttailemaan Pearl Ladderbanille. Edna meni töihin miljornööri Tom Kingille ja hänestä ja Tomista tuli läheiset kaverukset. Tom tiesi voivansa luottaa Ednaan ja kääntyikin usein kysymään neuvoa häneltä. Edna pettyi kovasti kun Tom päätti mennä naimisiin Rosemary Sinclairin kanssa. Lokakuussa 2006 Ednan poika Peter Birch tuli pyytämään äitiänsä osallistumaan Even häihin Ranskassa. Edna kieltäytyi aluksi osallistumasta häihin, mutta lopulta osallistui ja sieltä hänen mukanaan saapui Ednan sisko Lily Butterfield. Vuoden 2007 keväällä Ednan koira Tootsie tuli raskaaksi ja se synnytti kaksi tervettä poikasta. Vuonna 2007 Lily jäi poliisille kiinni kannabiksen kasvattamisesta Kartanolla ja kun poliisi tunkeutui Ednan kotiin pidättämään Lilyn oli Edna hävetä silmät päästä ja tästä lähtien Ednan ja Lilyn välit eivät ole olleet hyvät. Marraskuussa 2008 Edna oli erittäin vihainen, kun kuuli, että kirkko jouduttaisiin sulkemaan. Mark ja Natasha Wylde ostivat kirkon, mutta saatuaan tietää miten tärkeä kirkko oli kyläläisille lahjoittivat he sen kyläläisten omistukseen. Vuonna 2012 Eve ilmaantui Ednan ovelle ja Edna otti hänet luokseen asumaan. ==Lähteet== Luokka:Emmerdalen hahmot
Patricia Blair

thumb|Patricia Blair Patricia Blair (15. tammikuuta 1933 Fort Worth, Texas – 9. syyskuuta 2013 North Wildwood, New Jersey) oli yhdysvaltalainen näyttelijä, joka tunnettiin 1950–1960-lukujen työstään televisiossa. Hän esiintyi Lou Malloryn roolissa lännensarjassa The Rifleman, jossa hänet nähtiin kaikkiaan 22 jaksossa. Lisäksi hän esiintyi muun muassa Rebecca Boonen roolissa kaikissa Daniel Boonen kuudessa tuotantokaudessa. Hänen elokuvarooleihinsa lukeutui osa Valaistussa ratsumiehessä (1979). Blair meni vuonna 1965 naimisiin Martin Colbertin kanssa. == Lähteet == == Aiheesta muualla == * Luokka:Yhdysvaltalaiset näyttelijät Luokka:Vuonna 1933 syntyneet Luokka:Vuonna 2013 kuolleet
Dominique Marcas

Dominique Marcas (8. elokuuta 1920 – 15. helmikuuta 2022) oli ranskalainen näyttelijä. Hän esiintyi elokuvissa ja televisiossa vuodesta 1950. Hänen elokuvarooliensa joukossa on osa elokuvassa Liza (1972). Hän oli myös pääosan esittäjänä elokuvassa Les mains vides, joka otettiin vuonna 2003 Cannesin elokuvajuhlille Un Certain Regard -sarjassa. ==Lähteet== == Aiheesta muualla == * Luokka:Ranskalaiset näyttelijät Luokka:Yli satavuotiaiksi eläneet ranskalaiset Luokka:Vuonna 1920 syntyneet Luokka:Vuonna 2022 kuolleet
The Avengers

The Avengers tai Avengers tarkoittaa seuraavia asioita: * The Avengers, suomalainen yhtye * Avengers (punkbändi), yhdysvaltalainen punkbändi (en:The Avengers (band)) * The Avengers (Uusi-Seelanti), uusiseelantilainen yhtye 1960-luvulta. (en:The Avengers (New Zealand band)) * Herrasmiesagentti (The Avengers), brittiläinen televisiosarja ** Me kostajat (The Avengers), televisiosarjaan perustuva elokuva vuodelta 1998 * Kostajat (The Avengers), Marvel-kustantamon luoma supersankarijoukko ** The Avengers, sarjakuvaan perustuva elokuva vuodelta 2012. ** Marvel’s Avengers, sarjakuvaan perustuva videopeli vuodelta 2020.
Gheorghe Lichiardopol

Gheorghe Lichiardopol (2. elokuuta 1913 Bukarest – 1991) oli romanialainen ampuja ja olympiamitalisti. Gheorghe Lichiardopol osallistui sekä Helsingin 1952 ja Melbournen 1956 olympiakisoissa 25 metrin kuvioammuntaan ja voitti molemmilla kerroilla pronssimitalin. Vuonna 1952 hän jäi pronssille hävittyään uusinnassa Unkarin Szilárd Kunille. Vastaavasti vuonna 1956 hän voitti uusinnassa pronssimitalista Suomen Pentti Linnosvuon. ==Lähteet== * ===Viitteet=== Luokka:Romanialaiset ampujat Luokka:Romanialaiset olympiamitalistit Luokka:Vuonna 1913 syntyneet Luokka:Vuonna 1991 kuolleet
Indecent Proposal

Indecent Proposal voi viitata: * Indecent Proposal, hip-hop-yhtyeen Timbaland & Magoo albumi vuodelta 2001 * Vain yksi yö (engl. Indecent Proposal), elokuva vuodelta 1992
Jussi-palkinnot 1985

Jussi-gaala 1985 järjestettiin Helsingissä ravintola Kaivohuoneessa 3. toukokuuta 1985. Gaalassa palkittiin 1. maaliskuuta 1984 – 28. helmikuuta 1985 välisenä aikana ensi-iltansa saaneita suomalaisia elokuvia. Sarja Voittaja Elokuva Paras naispääosa Rauni Luoma Niskavuori Paras naissivuosa Maija-Liisa Márton Seela Sella Niskavuori Yksinpuhelu Paras miessivuosa Juhani Niemelä Klaani – tarina Sammakoitten suvusta Paras musiikki Anssi Tikanmäki Klaani – tarina Sammakoitten suvusta Paras kuvaus Kari Sohlberg Angelan sota Paras ohjaus Timo Humaloja 8. päivä Yksinpuhelu Paras dokumenttielokuva Lasse Naukkarinen No Comments Paras ulkomainen elokuva ohjaaja Milos Forman Amadeus Betoni-Jussi Spede Pasanen http://www.jussit.fi/?page_id=82 == Lähteet == *IMDb: Jussi Awards: 1985 1985 Luokka:1985
Michelle McLean

Michelle McLean (s. 30. heinäkuuta 1972 Windhoek, Namibia (tuolloin osa Etelä- Afrikkaa) on vuoden 1991 Miss Namibia ja vuoden 1992 Miss Universum. Hänestä tuli ensimmäinen ja toistaiseksi ainoa Miss Universumiksi valittu namibialainen. McLean osallistui myös Miss Maailma -kilpailuun vuonna 1991 ja sijoittui neljänneksi perintöprinsessaksi. Vuonna 1992 hän perusti kotimaassaan Michelle McLean Children's Trustin, joka keskittyy huolenpitoon vähäosaisista lapsista ja heidän kouluttamiseensa. Vuonna 1995 McLeanilla oli keskeinen osa Miss Universum -kilpailun tuomisessa Namibiaan. Hän meni naimisiin Neil Bierbaumin kanssa, mutta pari erosi vuonna 2006. Vuonna 2009 McLean oli mukana juontamassa Miss Maailma -kilpailua Etelä-Afrikassa. Hän avioitui vuonna 2013 Etelä-Afrikassa ja Isossa-Britanniassa pelanneen entisen jalkapallomaalivahti Gary Baileyn kanssa. He asuvat (maaliskuussa 2018) Miamissa, Yhdysvalloissa. == Aiheesta muualla == * Michelle McLean Children Trust Luokka:Namibialaiset henkilöt Luokka:Vuonna 1972 syntyneet Luokka:Elävät henkilöt Luokka:Miss Universum -kilpailun voittajat
Järvikoisa

Järvikoisa (Nymphula nitidulata, synon. Nymphula stagnata) on perhonen. Järvikoisan toukka on kellertävä tai vaaleanruskea. Se elää vesien äärellä ja syö ulpukoita (Nuphar) ja palpakoita (Sparganium). Aikuinen järvikoisa on pohjaväritykseltään valkoinen ja sen siipiväli on 18–22 mm. Se lentää iltaisin ja öisin vesistöjen lähellä.ukmoths.org Beautiful China-mark, Nymphula stagnata Suomessa järvikoisa on yleinen. == Lähteet == Luokka:Heinäkoisat
Petsamon–Kirkkoniemen taistelu

Petsamon–Kirkkoniemen taistelu (tunnetaan myös nimellä Petsamon–Kirkkoniemen offensiivi) oli toisessa maailmansodassa Neuvostoliiton ja Saksan välinen taistelu Petsamon ja Kirkkoniemen alueella lokakuussa 1944. Neuvostoliiton Karjalan rintaman 14. armeijan joukot aloittivat hyökkäyksen Saksan 20. vuoristoarmeijaan kuuluneen XIX vuoristoarmeijakunnan 2. ja 6. vuoristodivisioonia vastaan 7. lokakuuta tarkoituksena saksalaisjoukkojen motittaminen Suomen käydessä Lapin sotaa ajaakseen saksalaiset pois alueeltaan. Neuvostojoukot eivät kuitenkaan onnistuneet täysin tavoitteessaan ja saksalaiset pystyivät vetäytymään raskaita tappioita kärsittyään uusiin puolustusasemiin Norjaan. Puna-armeija onnistui kuitenkin ajamaan saksalaiset lopullisesti pois alueelta 29. lokakuuta mennessä. == Lähteet == * * Luokka:Toisen maailmansodan itärintaman taistelut Luokka:Neuvostoliiton taistelut Luokka:Finnmarkin läänin historia Luokka:Petsamo Luokka:Vuoden 1944 sotahistoria
Ángel León Gozalo

Ángel León Gozalo (2. lokakuuta 1907 Villalón de Campos – 10. elokuuta 1979) oli espanjalainen ampuja ja olympiamitalisti. Ángel León osallistui kolmissa olympiakisoissa 1948–1960 50 metrin vapaapistooliammuntaan. Helsingin olympialaisissa 1952 hän voitti hopeamitalin häviten voittaja Huelet Bennerille kolme pistettä. Lontoossa 1948 hän oli kuudes ja Roomassa 1960 sijalla 18. Maailmanmestaruuskisoissa hän saavutti pronssia vuonna 1949 ja sijoittui viidenneksi Oslossa 1952. == Lähteet == * Sports-reference huom! nimi Luokka:Espanjalaiset ampujat Luokka:Espanjalaiset olympiamitalistit Luokka:Vuonna 1907 syntyneet Luokka:Vuonna 1979 kuolleet
Haarniskapäät

Haarniskapäät (Pentacerotidae) on lyhtyahvenkalojen lahkoon kuuluva kalaheimo. Sen lajeja tavataan kaikista valtameristä lauhkeista vesistä. ==Lajit ja anatomia== Haarniskapäiden heimoon kuuluu kaksi alaheimoa, seitsemän sukua ja 13 lajia. Ne ovat keskikokoisia tai suuria kaloja, ja suurimmat kasvavat noin metrin pituisiksi. Ruumiinrakenteeltaan ne ovat korkearuumiisia ja litteitä kaloja. Otsaprofiili on jyrkkä ja suu työntyy eräillä lajeilla huomattavasti eteenpäin. Pään luut ovat useilla lajeilla esillä ja muodostavat ikään kuin haarniskan. Selkäevä on pitkä ja piikikäs. Myös peräevässä on piikkejä. ==Levinneisyys== Haarniskapäitä tavataan lauhkeista vesistä Atlantin, Intian valtameren ja Tyynenmeren alueilta. Suurin osa lajeista elää Australian lähistöllä. Kalat elävät syvissä vesissä aina 100-600 metrin syvyyteen. Kalojen ravintoa ovat äyriäiset, salpat ja pääjalkaiset. Pohjoisella Tyynellämerellä elävien haarniskapäiden kutuaika alkaa marraskuussa ja päättyy maaliskuussa. Monet heimon lajeista ovat hyviä ruokakaloja ja niitä kalastetaan trooleilla ja siimoilla. ==Lähteet== Luokka:Lyhtyahvenkalat